ตรงช่วงแยกสะพานสูง ช่วงฝั่งทางคู่ขนานมอเตอร์เวย์ โดยปกติแล้วจะมี 3 เลน
1. เลนซ้ายสุด ผ่านตลอด สำหรับเลี้ยวซ้ายไปทางบางกะปิ
2. เลนกลาง สำหรับเลี้ยวขวาไปทางมีนบุรี (รอสัญญาณไฟ)
3. เลนขวาสุด สำหรับเลี้ยวขวาไปทางมีนบุรี (รอสัญญาณไฟ) และกลับรถเพื่อขึ้นมอเตอร์เวย์ (ไม่ต้องรอสัญญาณไฟ)

ปัญหาที่พบจากผู้ใช้ถนนเส้นนั้นจริง : พบว่าปกติแล้วไม่ว่าช่วงเวลาใด เมื่อเทียบกันระหว่างปริมาณรถที่เลี้ยวขวาและกลับรถเพื่อขึ้นมอเตอร์เวย์ รถที่กลับรถเพื่อขึ้นมอเตอร์เวย์มีปริมาณมากกว่าอย่างเห็นได้ชัด มากจนบางครั้งติดทำให้ท้ายแถวยาวเป็นกิโลติดตลอดทางเลียบมอเตอร์เวย์ ซึ่งในบางครั้งส่งผลให้รถติดไปถึงฝั่งเลียบมอเตอร์เวย์อีกฝั่งเพราะมีปริมาณรถที่จะกลับรถจากฝั่งตรงข้ามมาฝั่งนี้จำนวนมากแล้วติดอยู่ ทำให้แถวเลนขวาสุดของแยกสะพานสูงค่อนข้างยาวเนื่องจากมีรถบางคันที่ต้องการจะเลี้ยวขวาละอยู่เลนขวาสุด (รถดังกล่าวทำถูกกฎจราจรเพราะเลนขวาสุดสำหรับกลับรถและเลี้ยวขวาค่ะ) 

ข้อเสนอแนะ : แนะนำให้เปลี่ยนเลนขวาสุดจากสำหรับเลี้ยวขวาและกลับรถขึ้นมอเตอร์เวย์ เป็นกลับรถขึ้นมอเตอร์เวย์อย่างเดียว จะช่วยลดปัญหารถติดบริเวณนี้ได้มากเลยค่ะ 

ส่วนเลนซ้ายสุดและเลนกลางไม่เป็นปัญหาค่ะ อาจติดเล็กน้อยตามปริมาณรถของเส้นถนนรามคำแหงค่ะ 

ให้อาจารย์ชัชชาติลิงไปสำรวจพื้นที่อีกครั้งก็ได้ค่ะ

ขอบคุณค่ะ